Publication: Magyar Közlöny
Issue: MK-2010-90 (Year: 2010, Number: 90)
Era: contemporary
Section: a Munka Törvénykönyvérõl szóló 1992. évi XXII. törvény (a továbbiakban: Mt.) egyes rendelkezéseinek alkalmazását
Paragraph Index: 112

1. Egyéni képviselõk 2009. decemberében törvényjavaslatot terjesztettek be a szövetkezetekrõl szóló 2006. évi X. törvény módosítására. A T/11552. számon nyilvántartásba vett törvényjavaslat az iskolaszövetkezeteket érintõ módosításokat tartalmazott. A törvényjavaslathoz kapcsolt indokolás szerint „A módosítás célja, hogy az iskolaszövetkezetek, a tagok és az iskolaszövetkezettel valamilyen szolgáltatás ellátására polgári jogi jogviszonyt létesítõ harmadik személyek közötti kapcsolat jogi kereteit konkretizálja, illetve pontosítsa.” A 2009. decemberében beterjesztett törvényjavaslat 3. §-a akként rendelkezett, hogy „E törvény 2010. január, 01 lép hatályba.”. A törvényjavaslat az iskolaszövetkezet sajátosságaira tekintettel – ahol is a tagoknak jövedelemszerzési lehetõséget biztosítanak a mellett, hogy tanulói, hallgatói jogviszonyban vannak – alapvetõen egy rugalmas munkavégzési rendet kívánt teremteni. Ezt szolgálta – többek között – az a szabály, hogy ha a tag személyes közremûködése az iskolaszövetkezet által harmadik személynek nyújtott munkavégzés, akkor nem kell alkalmazni az Mt. 193/C. §-ába foglalt munkaerõ-kölcsönzésre vonatkozó szabályokat. A törvényjavaslat ennek érdekében a munkajogviszony egyes elemeire vonatkozó részletes szabályokat tartalmaz. A törvényjavaslat eredetileg is magában foglalta az indítványozó által külön is felhívott 56/F. § (1) bekezdését, amely szerint: „Az Mt. 79. § (5) bekezdése, 130–131. §-a, a 151. §

Source: https://magyarkozlony.hu/hivatalos-lapok/331c6a59aaa904b86244a8d4571db85c9c66080f/dokumentumok/b504f72b83b7cb61c4281196a4be55b8eb8f7c11/letoltes